BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

JAVNA USTANOVA OSNOVNA ŠKOLA „TURIJA“

TURIJA LUKAVAC

Ulica:Turija b.b.

75306 Turija

Telefon/fax: 035 564-087

e-mail:osturija20@gmail.com

www.osturija.wordpress.com

BROJ:01-786/21

DATUM,16.07.2021.GODINE

Na osnovu člana 105. stav (1) tačka b) Zakona o osnovnom odgoju i obrazovanju („Službene novine TK“, broj:10/20– prečišćeni tekst, broj:8/21 i broj:11/21), člana 19. stav 4. Zakona o izmjenama i dopunama zakona o osnovnom odgoju i obrazovanju („Službene novine TK“, broj:8/21), tačke I, II i III Kriterija o utvrđivanju uslova na osnovu kojih se vrši izbor i imenovanje kandidata za direktora osnovne škole čiji je osnivač Skupština Tuzlanskog kantona („Službene novine TK“, broj:11/14), člana 137. stav (1) tačka b) Pravila JU OŠ “Turija“ Turija broj:01-658/16. od 20.06.2016. godine i Odluke privremenog Školskog odbora o raspisivanju konkursa za izbor i i menovanje direktora, broj:01-785/21od 16.07.2021. godine JU Osnovna škola “Turija” Turija raspisuje:

**K O N K U R S**

**za izbor i imenovanje direktora Javne ustanove Osnovna škola „Turija“ Turija**

1. **Opis poslova**

Predlaže program odgojno-obrazovnog rada i preduzima odgovarajuće mjere za sprovođenje Odluka Školskog odbora, odlučuje o prijemu uposlenika u radni odnos, odlučuje o raspoređivanju uposlenika u radni odnos, odlučuje o raspoređivanju uposlenika na poslove u skladu sa opštim aktima škole, podnosi izvještaj o uspjehu i postignutim rezultatima odgojno-obrazovnog rada, materijalnom poslovanju škole na kraju godine Školskom odboru, osnivaču, Pedagoškom zavodu i Ministarstvu, zastupa i predstavlja školu kao zakonski zastupnik, priprema, saziva i rukovodi sjednicama Nastavničkog vijeća, analizira uspješnost i efikasnost rada nastavnika i povremeno prisustvuje časovima, obavlja i druge poslove utvrđene zakonom i podzakonskim aktima.

1. **Kandidat za direktora dužan je ispunjavati slijedeće opće uslove:**
2. da je državljanin Bosne i Hercegovine (original ili ovjerena kopija Uvjerenja o državljanstvu),
3. da je zdravstveno sposoban za obavljanje poslova direktora škole (ljekarsko uvjerenje od nadležne zdravstvene ustanove),
4. da se na njega ne odnosi član IX (1) Ustava Bosne i Hercegovine (ovjerena izjava kandidata),
5. da nije osuđivan za krivično djelo (ovjerena izjava kandidata),
6. da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole (uvjerenje izdato od nadležnog suda).
7. **Pored općih uslova, kandidat za direktora škole dužan je ispunjavati slijedeće posebne uslove:**
8. da ispunjava uslove za nastavnika ili stručnog saradnika škole, imaVII stepen stručne spreme, odnosno visoko obrazovanje najmanje prvog, drugog ili trećeg ciklusa Bolonjskog sistema studiranja (ovjerena kopija diplome),
9. da ima položen stručni ispit za samostalan rad na poslovima nastavnika ili pedagoga škole (ovjerena kopija uvjerenja),
10. da ima najmanje pet godina radnog iskustva na poslovima nastavnika ili stručnog saradnika škole (potvrda škole),
11. da ima program rada i razvoja škole za period na koji se imenuje direktor,
12. da nije član izvršnih organa političkih partija (ovjerena izjava kandidata),
13. da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe (ovjerena izjava kandidata),
14. da nema direktan finansijski ili drugi lični interes u školi u kojoj se kandiduje koji bi mogao dovesti do sukoba interesa sa njegovom dužnošću direktora (ovjerena izjava),
15. da nije obavljao dužnost direktora škole dva puta u istoj školi u kojoj konkuriše za direktora (ovjerena izjava kandidata),
16. da zbog svoje krivice nije bio razriješen dužnosti direktora neke od odgojno-obrazovnih ustanova (ovjerena izjava kandidata),
17. da nije pravosnažno osuđen za neko od krivičnih djela iz člana 87. stav (1) Zakona o osnovnom odgoju i obrazovanju („Službene novine TK“, broj:10/20-prečišćeni tekst i 8/21), da nije kažnjavan iz oblasti privrednog prestupa, da mu nije izrečena zaštitna mjera zabrane vršenja poslova direktora, nastavnika ili stručnog saradnika škole ili koje u mandatnom periodu stiče uslove za odlazak u penziju shodno odredbama Zakona o radu.
18. **Uz prijavu na konkurs kandidati su dužni dostaviti:**
19. biografiju,
20. uvjerenje o državljanstvu (original ili ovjerena kopija),
21. ljekarsko uvjerenje (ne starije od 3 mjeseca),
22. ovjerenu izjavu kandidata da nije pod optužnicom Međunarodnog suda za ratne zločine, odnosno da se na njega ne odnosi član IX (1) Ustava Bosne i Hercegovine
23. ovjerenu izjavu kandidata da nije osuđivan za krivično djelo,
24. uvjerenje da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole (uvjerenje izdato od nadležnog suda),
25. ovjerenu kopiju diplome o stručnoj spremi,
26. ovjerenu kopiju uvjerenja o položenom stručnom ispitu,
27. potvrdu škole o radnom iskustvu u nastavi ili na pedagoško-psihološkim poslovima nakon sticanja odgovarajuće stručne spreme,
28. program rada i razvoja škole na period od 4 godine,
29. ovjerenu izjavu kandidata da nema funkcija u izvršnim organima političke partije ili organizacije koja je povezana sa političkom partijom,
30. ovjerenu izjavu kandidata da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinksa mjera otpusta iz državne službe,
31. ovjerenu izjavu kandidata da nije član upravnog, školskog i nadzornog odbora drugog regulisanog organa, ukoliko jeste, ovjerenu izjavu kandidata da će po okončanju imenovanja odstupiti sa pozicije u roku od 7 dana od dana imenovanja,
32. ovjerenu izjavu kandidata da nema privatni finansijski interes u školi u kojoj konkuriše za direktora,
33. ovjerenu izjavu kandidata da nije obavljao dužnost direktora škole dva puta u istoj školi u kojoj konkuriše za direktora,
34. ovjerenu izjavu kandidata da zbog svoje krivice nije bio razriješen dužnosti direktora neke od odgojno-obrazovnih ustanova i da u mandatnom periodu ne stiče uslove za odlazak u penziju,
35. ovjerenu izjavu kandidata da nije nepodoban u skladu sa članom 87. Zakona o osnvonom odgoju i obrazovanju („Sl. novine TK“ broj:10/20-prečišćeni tekst, broj:8/21 i broj:11/21).

 Kandidat koji bude imenovan za direktora dužan je dostaviti:

* Izjavu ovjerenu od strane nadležnog organa o odstupanju sa pozicije predsjednika ili člana Školskog odbora ukoliko je u tom momentu obavljao navedenu dužnost

Pod ovjerenom izjavom podrazumijeva se izjava ovjerena od strane nadležnog gradskog

ili općinskog organa, odnosno izjava ovjerena od strane notara.

1. **Mandat direktora je 4 godine, konkurs ostaje otvoren 15 dana od dana objavljivanja u sredstvima javnog informisanja – u dnevnom listu „Dnevni avaz“.**

Uredno zapakovane prijave sa traženom dokumentacijom sa naznakom „Prijava na konkurs za izbor i imenovanje direktora Javne ustanove Osnovna škola „Turija“ Turija – NE OTVARATI“, dostaviti lično ili preporučeno putem pošte na adresu:

**Javna ustanova Osnovna škola „Turija“ Turija, Turija b.b. – 75306 Turija.**

Nepotpune, neuredne i neblagovremene prijave neće se razmatrati.

Predsjednik privremenog Školskog odbora

 JU OŠ „Turija“ Turija:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Nermin Nuhić, dipl. pravnik